
Për organizimin e punës për përafrimin e legjislacionit në fushën 
e së drejtës së vendosjes dhe lëvizjes së lirë të shërbimeve

Në mbështetje të nenit 100 të Kushtetutës, me propozimin e Zëvendëskryeministrit dhe Ministër i Ekonomisë, Tregtisë dhe Energjetikës, Këshilli i Ministrave

VENDOSI:

1. Miratimin e planit të veprimit për përafrimin e legjislacionit në fushën e së drejtës së vendosjes dhe lëvizjes së lirë të shërbimeve dhe transpozimin e direktivës “Për shërbimet në tregun e brendshëm 2006 123 EC”, sipas aneksit 1, që i bashkëlidhet  këtij vendimi dhe është pjesë përbërëse e tij.
2. Miratimin e metodologjisë për identifikimin, shqyrtimin, ndryshimin, shfuqizimin apo hartimin e akteve, ligjore e nënligjore, që lidhen me të drejtën e vendosjes dhe lëvizjen e lirë të shërbimeve dhe përafrimin e tyre me legjislacionin e Bashkimit Europian në këtë fushë, sipas aneksit 2, që i bashkëlidhet këtij vendimi dhe është pjesë përbërëse e tij.
3. Miratimin e planit të trajnimit për punonjësit e administratës publike për ngritjen e kapaciteteve administrative në fushën e së drejtës së vendosjes dhe lëvizjes së lirë të shërbimeve, sipas aneksit 3, që i bashkëlidhet këtij vendimi dhe është pjesë përbërëse e tij.
4. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

